સામાન્ય રીતે લવસ્ટોરી હંમેશાં હીરોની હોય, પણ ઍક્શન-રોમૅન્ટિક ટાઇપની ‘એક વિલન’ ખલનાયકની લવસ્ટોરી છે. ગુરુ (સિદ્ધાર્થ મલ્હોત્રા) સ્વભાવે શાંત પ્રકૃતિનો છે, પણ તેનાં કારનામાં ખતરનાક છે. તે એક દયાવિહોણો ગૅન્ગસ્ટર છે અને પ્રહ્લાદ નામના પૉલિટિશ્યન માટે કામ કરે છે. પ્રહ્લાદ ગુરુનો પૂરેપૂરો દુરુપયોગ કરે છે અને ગુરુનો એની સામે કોઈ વિરોધ પણ નથી. આ વિરોધ ત્યારે શરૂ થાય છે જ્યારે તેની લાઇફમાં આયેશા (શ્રદ્ધા કપૂર) દાખલ થાય છે. આયેશા સીધીસાદી અને સરળ છોકરી છે જે જીવનની દરેક ક્ષણને જીવી લેવામાં માને છે. આયેશાનાં સપનાંઓ બહુ નાનાં છે અને એ નાનાં સપનાંઓ પૂરાં થયા પછી તેને જબરદસ્ત ખુશી થાય છે.